CELEX: 32017D1567
Language: ro
Date: 2017-06-08 00:00:00
Title: Decizia (UE) 2017/1567 a Consiliului din 8 iunie 2017 privind semnarea, în numele Uniunii și al statelor membre, și aplicarea cu titlu provizoriu a Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Uzbekistan, pe de altă parte, pentru a ține seama de aderarea Republicii Croația la Uniunea Europeană

16.9.2017   
            
            
               RO
            
            
               Jurnalul Oficial al Uniunii Europene
            
            
               L 238/1
            
         DECIZIA (UE) 2017/1567 A CONSILIULUI
   din 8 iunie 2017
   privind semnarea, în numele Uniunii și al statelor membre, și aplicarea cu titlu provizoriu a Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Uzbekistan, pe de altă parte, pentru a ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (5),
   având în vedere Actul de aderare a Croației, în special articolul 6 alineatul (2),
   având în vedere propunerea Comisiei Europene,
   întrucât:
   
               (1)
            
            
               În conformitate cu articolul 6 alineatul (2) din Actul de aderare a Republicii Croația, aderarea Croației la Acordul de parteneriat și cooperare de stabilire a unui parteneriat între Comunitățile Europene și statele membre, pe de o parte, și Republica Uzbekistan, pe de altă parte (1) (denumit în continuare „acordul”), trebuie aprobată prin intermediul unui protocol la acord. În conformitate cu articolul 6 alineatul (2) din Actul de aderare, în cazul unei astfel de aderări se aplică o procedură simplificată, prin care se încheie un protocol între Consiliu, hotărând în unanimitate în numele statelor membre, și țările terțe în cauză.
            
         
               (2)
            
            
               La 14 septembrie 2012, Consiliul a autorizat Comisia să deschidă negocieri cu Uzbekistanul în vederea adaptării acordului. Negocierile pentru un protocol la acord (denumit în continuare „protocolul”) s-au încheiat cu succes prin schimb de note verbale.
            
         
               (3)
            
            
               În ceea ce privește chestiunile care intră în sfera de competență a Comunității Europene a Energiei Atomice, semnarea protocolului face obiectul unei proceduri separate.
            
         
               (4)
            
            
               Prin urmare, protocolul ar trebui semnat în numele Uniunii și al statelor sale membre, și ar trebui, în vederea asigurării aplicării sale eficace, să se aplice cu titlu provizoriu, în așteptarea finalizării procedurilor necesare pentru intrarea sa în vigoare,
            
         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii și al statelor membre ale acesteia, a Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Uzbekistan, pe de altă parte, pentru a ține seama de aderarea Republicii Croația la Uniunea Europeană, sub rezerva încheierii protocolului menționat.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii și al statelor membre.
   Articolul 3
   Până la finalizarea procedurilor necesare pentru intrarea sa în vigoare, protocolul se aplică cu titlu provizoriu, în conformitate cu articolul 4 alineatul (3) din protocol, de la 1 iulie 2013.
   Articolul 4
   Prezenta decizie intră în vigoare la data adoptării.
   
      Adoptată la Luxemburg, 8 iunie 2017.
      
         
            Pentru Consiliu
         
         
            Președintele
         
         K. SIMSON
      
   
   
      (1)  Decizia 1999/593/CE, CECO, Euratom a Consiliului și a Comisiei din 31 mai 1999 privind încheierea Acordului de parteneriat și cooperare de stabilire a unui parteneriat între Comunitățile Europene și statele membre, pe de o parte, și Republica Uzbekistan, pe de altă parte (JO L 229, 31.8.1999, p. 1).